Diari Oficial de la Generalitat Valenciana


Sumari del DOGV 3469, del 08-04-1999 (1999/2469)

Bases de la convocatòria per proveir dues places de vigilants del Palmerar.
---------------------------------------------------------------------------

### Dades del document

Número de DOGV
:   3469

Data del DOGV
:   08-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2469


Data del document
:   31-01-1999

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * concurs administratiu
    * administració local

Bases de la convocatòria per proveir dues places de vigilants del Palmerar. [1999/L2469]
  
En compliment de l'acord adoptat per l'excel·lentísim ajuntament en ple en sessió celebrada el dia 21 de desembre de 1998, es publiquen íntegrament les bases rectificades de l'oposició lliure convocada per al proveïment en propietat de dues places de vigilant del Palmerar, publicades originàriament al Butlletí Oficial de la Província d'Alacant de data 31 d'octubre de 1998 i al Diari Oficial de la Generalitat Valenciana de data 26 de novembre de 1998. Aquestes bases queden en l'actualitat com segueix.
  
1. Objecte de la convocatòria
  
Es objecte de la present convocatòria el proveïment en propietat, mitjançant el sistema selectiu d'oposició, de dues places de vigilant del Palmerar pertanyents a l'Oferta d'Ocupació de 1998, enquadrades en l'escala d'administració especial, subescala B) serveis especials, classe c) comeses especials, dotades amb el sou corresponent al grup D, dues pagues extraordinàries, triennis i altres emoluments que pertoquen segons la legislació vigent i acords municipals.
  
1.1. Funcions essencials del lloc.
  
a) Controlar i vigilar els béns tutelats per la Llei 1/1986, de la Generalitat Valenciana, sobre el Palmerar d'Elx.
  
b) Redactar informes d'infraccions, d'estat general, d'observacions, etc.
  
c) Controlar i supervisar el moviment i l'eixida d'exemplars de palmeres als vivers.
  
d) Supervisar operacions de tala i trasplantació de palmeres tant públiques com privades.
  
1.2. Publicitat de la convocatòria.
  
La convocatòria serà anunciada al Butlletí Oficial de la Província d'Alacant i al Diari Oficial de la Generalitat Valenciana. Es farà pública al tauler d'edictes de la corporació i hom n'inserirà un extracte al Boletín Oficial del Estado.
  
2. Condicions dels aspirants
  
Per tal de prendre part en l'oposició caldrà:
  
2.1. Condicions generals.
  
2.1.1. Ser espanyol.
  
2.1.2. Tenir complits 18 anys d'edat.
  
2.1.3. Tenir el títol de graduat escolar o títol equivalent, o complir les condicions requerides per obtenir-lo, a la data en què finalitze el termini de presentació d'instàncies.
  
2.1.4. Tenir la capacitat física i psíquica suficient per al normal exercici de la funció.
  
2.1.5. No trobar-se inhabilitat penalment per a l'exercici de funcions públiques.
  
2.1.6. No haver estat separat, mitjançant expedient disciplinari, del servei de qualsevol de les administracions públiques.
  
2.2. Equivalència de títols.
  
Pertoca a l'autoritat acadèmica competent declarar l'equivalència de títols.
  
Els títols estrangers hauran d'estar degudament revalidats en la data de finalització del termini de presentació d'instàncies.
  
2.3. Nacionals de països comunitaris
  
Pel que fa als nacionals d'altres països de la Unió Europea, regirà el que estableix l'article 48.4 del Tractat de la Comunitat Europea, i disposicions que el desenvolupen, i allò que disposa la Llei 17/1993, de 23 de desembre.
  
3. Instàncies.
  
3.1. Presentació d'instàncies.
  
Les instàncies en què hom sol·licita prendre part en l'oposició hauran de ser adreçades al president de la corporació. Caldrà presentar-les al Registre General d'aquesta durant el termini de vint dies naturals comptadors a partir de l'endemà de la publicació de l'extracte de la convocatòria al Boletín Oficial del Estado.
  
Els opositors hi manifestaran que reuneixen tots i cadascun dels requisits que s'exigeixen a la base segona, referits a la data en què finalitze el termini de presentació d'instàncies. Caldrà mantenir tals requisits al llarg de tot el procés selectiu durant el qual, en qualsevol moment, els interessats podran ser requerits perquè se'ls efectuen les comprovacions oportunes.
  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
3.2. Minusvàlids.
  
Els aspirants amb minusvalideses hauran de fer constar tal extrem en llur sol·licitud en la qual assenyalaran la classe de discapacitat que els afecta.
  
3.3. Taxes per drets d'examen.
  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 1.000 pessetes en concepte de taxes per drets d'examen.
  
Aquestes taxes es faran efectives, directament o mitjançant transferència bancària, al compte denominat "Taxa inscripció proves selecció" de la Caixa d'Estalvis del Mediterrani situada a la plaça de Baix número 11, de què és titular l'Ajuntament d'Elx i que té el codi d'identificació següent: 2090 0006 14 48159432964. Caldrà especificar en el document d'ingrés a quina prova selectiva correspon.
  
L'impagament dels drets d'examen, el fet de no aportar el justificant de l'ingrés o el fet de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
3.4. Exempció de la taxa.
  
Per obtenir dret a l'exempció caldrà aportar, junt a la instància, certificació expedida per l'organisme competent en la matèria (actualment l'Institut Nacional d'Ocupació) on s'expressarà que l'interessat es troba en situació de desocupació durant un termini continuat de temps superior a un any i que no percep cap subsidi ni prestació per desocupació. Si no pogués aportar-se tal certificació al moment de presentar la instància, s'ingressarà la taxa. L'interessat podrà sol·licitar-ne la devolució durant els deu dies següents a la finalització del termini d'admissió de sol·licituds mitjançant instància a què s'acompanyarà llavors la citada certificació.
  
El fet de no presentar la citada certificació, no havent ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.
  
4. Admissió d'aspirants
  
4.1. Relació d'aspirants.
  
Finalitzat el termini reglamentari de presentació de sol·licituds, la presidència de la corporació farà pública al Butlletí Oficial de la Província d'Alacant i al tauler d'edictes de la Corporació la llista provisional d'aspirants admesos i exclosos. Es concedirà un termini de deu dies hàbils per corregir el defecte que haja motivat l'exclusió o per realitzar les al·legacions que consideren oportunes, que seràn tingudes en compte en la resolució per la qual s'aprove la llista definitiva que serà feta pública en la forma assenyalada.
  
4.2. Seran causes d'exclusió, ultra les ja assenyalades:
  
- No reunir cap dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número de DNI.
  
5. Tribunal qualificador
  
La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1. Composició.
  
President
  
- El de la corporació o membre d' aquesta en qui delegue.
  
Vocals
  
- Un representant de l'administració del Consell de la Comunitat Valenciana.
  
- Un tècnic del Departament de Medi Ambient.
  
- Un tècnic del Departament de Personal.
  
- Un regidor d'Esquerra Unida del País Valencià-Els Verds.
  
- Un funcionari de carrera a proposta de la representació sindical.
  
Secretari
  
- El de la corporació o funcionari en qui delegue.
  
5.2. Suplents.
  
El Tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.
  
5.3. Designació i publicitat.
  
La designació dels membres del tribunal i dels seus assessors es fara pública al Butlletí Oficial de la Província d'Alacant i al tauler d'edictes de la corporació.
  
La publicació de la seua composició nominal es verificarà almenys quinze dies abans de l'inici de la celebració de les proves.
  
5.4. Constitució i actuació.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5. Assessors tècnics.
  
Quan la naturalesa de les proves així ho requeresca, podran designar-se assessors especialistes que col·laboraran amb el tribunal exercint llur respectiva especialitat tècnica.
  
5.6. Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'alcaldia:
  
Els qui en els cinc anys anteriors a la publicació de la convocatòria haguessen realitzat treballs de preparació d'aspirants a proves selectives d'accés a l'administració pública.
  
Els qui es troben inclosos en algun dels supòsits a què es refereix l'article 28.2 de la Llei 30/1992.
  
Així mateix, els aspirants podran recusar-los en la forma prevista a l'article 21 de la citada llei.
  
5.7. De l'absència del president.
  
Si un cop constituït el tribunal i iniciada la sessió se n'absentàs el president, aquest haurà de designar d'entrà els vocals concurrents el qui el substituirà durant la seua absència, que podrà ser, en primer lloc, un regidor -si n'hi hagués- i, si no, el vocal de major edat.
  
5.8. Actes.
  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.
  
6. Inici i desenvolupament de les proves
  
6.1. Actuació dels aspirants.
  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra "G".
  
Els opositors, que acudiran a les proves proveïts del DNI, seran convocats per a cada exercici en crida única, tret de casos fortuïts o de força major degudament justificats i apreciats lliurement pel tribunal.
  
6.2. Dates d' examen.
  
Quinze dies abans de començar els exercicis es faran públics al Butlletí Oficial de la Província d'Alacant el dia, l'hora i el local en que hauran de celebrar-se.
  
Al final de cada exercici el tribunal farà saber als opositors el lloc i el moment d'iniciació del següent amb, si més no, dotze hores d'antelació a l'inici d'aquest, si es tracta del mateix exercici, o de vint-i-quatre hores si es tracta d'un nou exercici.
  
Entre la finalització d'un exercici i l'inici del successiu no podrà transcórrer un període inferior a setanta-dues hores ni superior a quaranta-cinc dies naturals.
  
Podran ser modificats aquests terminis, estant-hi d'acord el tribunal, si la totalitat dels aspirants concurrents presta per escrit el seu consentiment.
  
7. Exercicis de l'oposició
  
7.1. Caràcter i contingut dels exercicis.
  
Els exercicis de l'oposició seran tres, tots ells obligatoris. Només tindran caràcter eliminatori els tres primers i seran qualificats segons el que estableix la base 8.1.
  
7.1. Primer. Teòric.
  
Resolució d'un qüestionari de 75 preguntes tipus test, de quatre preguntes alternatives de les quals només una serà vàlida, sobre el contingut del conjunt del temari annex al final de la convocatòria. Seran penalitzades les respostes errònies.
  
7.1.2. Segon. Pràctic.
  
Realització d'un o més supòsits pràctics relacionats amb les funcions del lloc, de la unitat i/o temari de la convocatòria.
  
7.1.3. Tercer. Idiomes.
  
Demostrar oralment coneixements de valencià en conversa mantinguda amb el tribunal.
  
7.2 Minusvalideses.
  
Als aspirants amb minusvalideses que ho sol·liciten en la instància per la qual demanen prendre part en la convocatòria, el Tribunal els facilitarà les adaptacions possibles de temps i de mitjans perquè puguen realitzar les proves. A tal afecte, indicaran també en l'esmentada instància el tipus d'adaptacions que necessiten, les quals, en cap dels casos, no menyscabaran els nivells de coneixements exigibles per superar les proves.
  
7.3. Anonimat.
  
Quan es tracten d'exercicis escrits, sempre que això siga possible, caldrà garantir l'anonimat dels aspirants.
  
8. Qualificació de les proves selectives.
  
8.1. Qualificació.
  
Els membres del tribunal qualificaran els exercicis de l'oposició amb puntuació de 0 a 10 punts els dos primers exercicis. Seran eliminats els aspirants que no assolesquen un mínim de 5 punts en cascun d'ells. Se n'exceptua l'exercici de valencià, que és obligatori tot i no ser eliminatori, qualificable de 0 a 1 punt.
  
Les qualificacions seran adoptades sumant les atorgades pels distints membres del tribunal i dividint el total pel nombre d'assistents d'aquell. Hom hi negligirà les dues puntuacions extremes -la major i la menor- de les concedides o, si escau, una de les que apareguen repetides com a tals i això quan disten de més de dos punts de la més propera.
  
8.2. Publicitat.
  
Les qualificacions de cada exercici es faran públiques al tauler d'edictes de la Secció de Personal el mateix dia en què siguen acordades.
  
8.3. Qualificació definitiva.
  
L'ordre de qualificació definitiva serà la resultant de la suma total de punts obtinguts en les proves realitzades.
  
8.4. Igualtat en la qualificació.
  
En cas d'empat hom acudirà per dirimir-lo a la major puntuació assolida en cadascun dels exercicis, cosa que s' aplicarà successivament en l'ordre en que hagen estat realitzats. Si persistís la igualtat, aquesta es dirimirà mitjançant sorteig.
  
9. Relació d'aprovats, presentació de documents i nomenament.
  
9.1. Relació d'aprovats.
  
Terminada la qualificació dels aspirants, el tribunal publicarà la relació d'aprovats per ordre de puntuació. Aquests no podran ultrapassar el nombre de places convocades. El tribunal elevarà la citada relació a la presidència de la corporació perquè formule la corresponent proposta de nomenament. Remetrà alhora a aquesta autoritat l'acta de l'última sessió on hauran de figurar, per ordre d'actuació, tots els opositors que, havent superat totes les proves, ultrapassen el nombre de places convocades.
  
9.2. Presentació de documents.
  
Els opositors proposats presentaran a la Secció de Personal d'aquest excel·lentísim ajuntament, durant el termini de vint dies naturals comptadors a partir de la publicació de la llista d'aprovats, els documents acreditatius de reunir les condicions que per prendre part en l'oposició s'exigeixen en la base segona, que són:
  
9.2.1. Fotocòpia del Document Nacional d'Identitat acompanyada de l'original per a la seua compulsa.
  
9.2.2. Còpia autentificada (o fotocòpia que haurà de ser presentada acompanyada de l'original per a la seua compulsa) del títol de graduat escolar o equivalent. Si aquest document estigués expedit després de la data en què finalitzà el termini d'admissió d'instàncies, caldrà justificar en moment en què conclogueren els estudis.
  
9.2.3. Certificat acreditatiu de no patir cap malaltia o defecte físic ni psíquic que impedesca el normal exercici de la funció. Aquest certificat haurà de ser expedit pel Gabinet Medic d'Empresa, que sotmetre l'aspirant a totes les proves de determinació que considere oportunes.
  
Els aspirants amb minusvalideses acreditaran que aquestes són compatibles amb les funcions pròpies de lloc mitjançant certificació expedida pel Centre Base d'Orientació, Diagnòstic i Tractament de la Conselleria de Treball i Seguretat Social, o d'un altre organisme amb igual competència en la matèria.
  
9.2.4. Certificat de no trobar-se inhabilitat penalment per a l'exercici de funcions públiques.
  
9.2.5. Declaració jurada de no haver estat separat, mitjançant expedient disciplinari, de qualsevol Administració o ocupació pública.
  
Així mateix, presentaran declaració de compatibilitat i de no percepció d'havers passius.
  
9.3. Exempcions.
  
Els opositors que tenen la condició de funcionaris públics estaran exempts de justificar documentalment les condicions i els requisits ja demostrats en obtenir llur anterior nomenament. Hauran de presentar certificació del ministeri, corporació local o organisme públic de què depenguen, on s'acreditaran llur condició i totes les circumstàncies que consten en llur expedient personal.
  
9.4. Nacionals de països de la Unió Europea.
  
Els aspirants d'altres països comunitaris hauran d'aportar, ultra això, els requisits a que es refereix la Llei 17/1993, de 23 de desembre, sobre l'accés a determinats sectors de la Funció pública dels nacionals de la resta d'Estats membres de la Unió Europea.
  
9.5. Pèrdua del dret al nomenament.
  
Els aspirants que, dins del termini indicat i tret de causes de força major, no presentassen la documentació o presentant-la no reunissen els requisits exigits o incorreguessen en falsedat, no podran ser nomenats. Quedaran anul·lades totes llurs actuacions, sense perjuí de la responsabilitat en què haguessen pogut incórrer per falsedat en la instància. En aquest cas, la proposta del tribunal es considerara realitzada en favor dels aspirants que, havent superat totes les proves, tinguessen cabuda en el nombre de places convocades. L'alcaldia otorgarà els corresponents nomenaments prèvia resolució que escaiga.
  
9.6. Presa de possessió.
  
Un cop aprovada la proposta per l'alcaldia, els opositors nomenats hauran de prendre possessió durant el termini de trenta dies hàbils, comptador a partir de l'endemà de la notificació del nomenament. Si no prenen possessió durant el termini assenyalat, sense causa justificada, quedaran en situació de cessants i l'alcaldia podrà llavors nomenar els qui, havent superat totes les proves, tenen cabuda en el nombre de places convocades, prèvia presentació de la documentació preceptiva. Aleshores es considerarà feta la proposta de nomenament pel tribunal qualificador en favor d'aquests.
  
9.7. Jurament.
  
En l'acte de presa de possessió, el funcionari nomenat haurà de prestar jurament o promesa, segons la fórmula prevista a l'article 31.c del Decret Legislatiu de 20 de març de 1991, del Consell de la Generalitat Valenciana, i el Reial Decret 707/1979, de 5 d'abril (Butlletí Oficial del Estat de 6 d'abril de 1979).
  
10. Incidències
  
El tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.
  
11. Facultat de l'alcaldia
  
El senyor alcalde, degudament facultat a tal afecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
12. Impugnació de la convocatòria
  
Contra la present convocatòria i les seues bases, els interessats podran interposar recurs contenciós administratiu davant la Sala corresponent del Tribunal Superior de Justícia de la Comunitat Valenciana durant el termini de dos mesos comptadors a partir de la publicació de l'extracte de la convocatòria al Boletín Oficial del Estado. Es requerirà la comunicació prèvia establida a l'article 110.3r de la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú.
  
13. Recursos i reclamacions contra l'actuació del tribunal
  
13.1. Contra les resolucions i els actes del tribunal qualificador i, en general, contra els actes de tràmit que determinen la impossibilitat de continuar participant en el procediment selectiu o que produesquen indefensió, els interessats podran interposar recurs ordinari davant el senyor alcalde en el termini d'un mes, comptador a partir de l'endemà de la publicació o notificació de l'acte de que es tracte.
  
13.2. Contra la resta d'actes de tràmit del tribunal, els interessats podran presentar les reclamacions i formular les al·legacions que desitgen davant l'esmentat Tribunal, mentre s'estiga desenvolupant el procés de selecció i aquell es trobe constituït. Tals reclamacions i al·legacions hauran de ser tingudes en compte per l'òrgan de selecció en efectuar la proposta de nomenament.
  
14. Legislació aplicable
  
En tot allò no previst en les presents bases regirà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al servei de l'Administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims als quals ha d' ajustar-se el procediment de selecció del personal de les administracions locals; el Decret 69/1986, de 2 de juny, del Consell de la Generalitat Valenciana, i altres disposicions normatives que resulten d'aplicació.
  
Annex I
  
Programa de temes de l'oposició lliure per cobrir en propietat dues places de vigilant del Palmerar
  
1. Principis generals del procediment administratiu. Normes reguladores. Fases. Dimensió temporal del procediment administratiu. Dia i horas hàbils; còmput de terminis. Recepció i registre de documents.
  
2. Fases del procediment administratiu general. Comunicacions i notificacions. El silenci administratiu.
  
3. Llei 1/1986, de 9 de maig, de la Generalitat Valenciana, de Tutela del Palmerar d'Elx.
  
4. Decret 133/1986, de 10 de novembre, del Consell de la Generalitat Valenciana, de Desenvolupament de la Llei 1/1986: de l'organització i del funcionament del Patronal del Palmerar d'Elx.
  
5. Decret 133/1986, de 10 de novembre, del Consell de la Generalitat Valenciana, de Desenvolupament de la Llei 1/1986: dels horts de palmeres, grup de palmeres i palmeres disseminades.
  
6. Decret 133/1986, de 10 de novembre, del Consell de la Generalitat Valenciana, de Desenvolupament de la Llei 1/1986: del registre dels horts de palmeres, grups de palmeres i palmeres disseminades.
  
7. Decret 133/1986, de 10 de novembre, del Consell de la Generalitat Valenciana, de Desenvolupament de la Llei 1/1986: obligacions dels titulars de les plantacions de palmeres.
  
8. Decret 133/1986, de 10 de novembre, del Consell de la Generalitat Valenciana, de Desenvolupament de la Llei 1/1986: de les operacions de trasplantació, tala i encaputxament de palmeres.
  
9. El terme municipal d'Elx i les seues zonas d'interés ecològic especial.
  
10. El conreu de la palmera: atencions culturals. Reconeixement d'espècies palmàcies.
  
11. El terme municipal d'Elx: vies i camins tradicionals. Partides rurals i nuclis poblacionals. Coneixement del nucli urbà, de partides rurals i vies rurals més importants.
  
12. Plagues i malalties més conegudes de la palmera. Productes més usuals per a llur tractament.
  
13. La biologia de la palmera datilera.
  
14. Toponomia tradicional: denominació tradicional dels horts de palmeres. Localització.
  
15. El medi ambient. Us i conservació.
  
16. L'estructura organitzativa de l'Ajuntament d'Elx.
  
17. Salut laboral: introducció general als estudis sobre seguretat i salut laboral. Apropament al contingut mínim de les funcions del nivell bàsic.
  
18. Cultura participativa: concepte de desenvolupament organitzacional. Factors integradors del desenvolupament organitzacional. L'evolució i el canvi. Els equips: formació i desenvolupament. Els grups com a eix del canvi. Els equips com a instruments de millora personal i de l'organització.
  
19. La qualitat en els serveis públics: concepte de qualitat. De la qualitat a la qualitat total. De la qualitat total a l'excel·lència. Diagnòstic i gestió de la qualitat. Professionals/llocs de treball/qualitat.
  
20. L'atenció al ciutadà: acollida i informació. Informació presencial i telefònica. L'orientació al ciutadà.